Yiwen n was di tefsut, teffeɣ Nna Dahbiya ɣer țwayeɛ yellan deffir n uxxam akken ad d- tegmer kra n yibawen yuɣen amḍn taga ; tra ad ten-tečč d imensi ara d-tesseww Tiziri. Assnni d tiɣli ulac asemmiḍ, ula d azɣal ur d-yennunet. Nna Dahbiya, tegmer-d azal n yimensi ; tuɣal tebda aḥemmer. Tiyita, deffir tayeḍ armi tḥemmer ula d aḍar-is dɣa tuɣwas ! Tiɣri tewweḍ ɣer yimeẓẓaɣ n teslit-is Tiziri i d-yuzlen ɣur-s am teldunt. Tanila, srid ɣer temɣart-is i tufa tuges deg uḍar i d-yegran targa tazewwaɣt. S tufɣa n leɛqel d yimețți i d-ixebcen tugdi i tebub tamɣart-is. Tețțef abrid-is ɣer tzeqqa n umejjay yellan kan tama tayeffust n uxxam. Din din tuweḍ ɣer umejjay mass Saɛid i yeffeɣ ula d netta leɛqel mi iwala nna Dahbiya deg yir tagnit-nni. Mass Saɛid, yuzen-itt srid ɣer sbițar.